Osteosintezė
Osteosintezė (gr. οστέον 'kaulas' + σύνθεσις 'sujungimas') medicinoje – operacija, kurios metu sujungiami kaulo lūžgaliai. Atliekama gydant kaulo lūžį, kai lūžgaliai nesuauga arba suauga netaisyklingai, kai dėl lūžio būna sužalotos stambios arterijos ar nervai, kai susidaro netikrasis sąnarys, kai ligonis senyvo amžiaus. Osteosintezės būdai: vidinė – kaulai sutvirtinami plokštele ir sraigtais, intrameduline vinimi ar kitaip; išorinė – kaulai sutvirtinami, pavyzdžiui, Illizarovo aparatu, AO fiksacijos aparatu.